Jon Henrik Fjällgren

Jon Henrik Mario Fjällgren (født Montoya 26. april 1987 i Cali, Colombia) er en svensk-colombiansk/samisk vokalist, komponist og reineier bosatt i Mittådalens sameby i Herjedalen. Fjällgren er født i en indianerby og ble senere flyttet til et barnehjem i Colombia, og vokste opp i en samisk reindriftsfamilie i Sverige. Fjällgren driver til hverdags mrd reindrift i Mittådalens sameby i Härjedalen.

Fjällgren holdt sin første konsert i Funäsdalens kirke i en alder av 14 år med kong Carl XVI Gustaf og dronning Silvia tilstede, og lagde en plate som het Onne vienne da han var 16 år. I 2014 vant han TV-programmet Talang Sverige 2014 med 29 prosent av SMS-stemmene. Fjellgrän kom videre i programmet etter å ha fremført «Daniels jojk», og han fremførte joiken «Mitt hemma mitt hjärta» i finalen. Like etter utga han albumet Goeksegh, som ble liggende nitten uker på svenske albumlister, med en sjetteplass som beste plassering.

Fjällgren deltok i Melodifestivalen i 2015 sammen med Anina, hvor de kom på andreplass med joiken «Jag är fri (Manne leam frijje)». I 2017 deltok han i delfinalen i Skellefteå med joiken «En varld full av strider (Veareldegusnie jeenh vigkieh)».

Jon Henrik deltok i TV-programmet Let's Dance 2018 og vant med sin dansepartner Katja Luján Engelholm. I Melodifestivalen 2019 konkurrerte han i den tredje delkonkurransen med låten «Norrsken» som tok ham direkte til finalen der han endte på en fjerdeplass. Våren 2020 deltok Jon Henrik i "Stjärnornas Stjärna" der han endte på en andraplass etter vinneren David Lindgren.

Diskografi
 Ikke utgitt per februar 2015: Norrsken
 29. mai 2014: Goeksegh
 2005: Onne vielle

Referanser

Eksterne lenker 
 
 
 
 

Personer fra Härjedalens kommun
Samiske musikere
Svenske sangere
Deltakere i Melodifestivalen